דניאל פרן

דניאל פרן (באנגלית: Daniel Prenn; 7 בספטמבר 1904 – 3 בספטמבר 1991) היה שחקן טניס וטניס שולחן יהודי גרמני, פולני ובריטי יליד האימפריה הרוסית. בשיאו הוא דורג במקום שישי בעולם (1932), וראשון באירופה.<ref name="Siegman"></ref> הוא דורג במקום הראשון בגרמניה במשך ארבע השנים 1928–1932.<ref name="autogenerated3">[https://books.google.com/books?id=Qpiphgls99IC&pg=PA197&dq=Daniel+Prenn+jewish&hl=en&sa=X&ved=0ahUKEwi9wO_jyIPbAhXni1QKHSn4DrwQ6AEIKTAA#v=onepage&q=Daniel%20Prenn%20jewish&f=false The International Jewish Sports Hall of Fame - Joseph M. Siegman]</ref> הוא הגיע למשחק הגמר הראשון שנערך בזוגות המעורבים של אליפות וימבלדון 1930, ביחד עם הילדה קרנווינקל מגרמניה. כאשר עלו הנאצים לשלטון בגרמניה בשנת 1933, הם אסרו עליו לשחק בגלל יהדותו. הוא היגר מגרמניה לאנגליה, ובהמשך הפך לאיש עסקים מצליח.

== ראשית חייו ==
פרן נולד ב-7 בספטמבר 1904 בווילנה, אז חלק מהאימפריה הרוסית, כבנו של קבלן בניית מסילות ברזל יהודי.<ref name="autogenerated3">[https://books.google.com/books?id=Qpiphgls99IC&pg=PA197&dq=Daniel+Prenn+jewish&hl=en&sa=X&ved=0ahUKEwi9wO_jyIPbAhXni1QKHSn4DrwQ6AEIKTAA#v=onepage&q=Daniel%20Prenn%20jewish&f=false The International Jewish Sports Hall of Fame - Joseph M. Siegman]</ref> הוא גדל בעיקר בסנט פטרסבורג ברוסיה. כדי לברוח מהאנטישמיות המקומית, המשפחה עברה לברלין בשנת 1920.<ref name="Killy"></ref>

פרט לעיסוקו בטניס, פרן היה מתאגרף חובב ורץ.<ref name="tennis&golf3"></ref> הוא סיים את לימודיו ב-Technische Hochschule של שרלוטנברג, גרמניה, והשלים דוקטורט בהנדסה בשנת 1929.<ref name="Killy"></ref><ref name="Wistrich"></ref>

פרן ייצג את גרמניה באליפות העולם בטניס שולחן שנערכה בלונדון ב-1926, והגיע לסיבוב הרביעי ביחידים ולרבע הגמר בזוגות.<ref name="ittf"></ref>

== קריירת טניס ==
בשנת 1928 זכה פרן באליפות גרמניה הפתוחה בטניס.<ref name="Wistrich"></ref>

בשנת 1930 פרן היה אלוף קבוצות המועדון הגרמני שייצג את מועדון הטניס אדום-לבן של ברלין, וניצח 8 - 1 את מועדון כחול-לבן. פרן ניצח בשני משחקי הזוגות שלו.<ref name="tennis&golf4"></ref> הוא לא הצליח לזכות באליפויות הבינלאומיות בברלין, ובהמשך הפסיד לביל טילדן בגמר.<ref name="NYT2"></ref><ref name="Nieuwsblad"></ref>

בשנת 1931 הוא זכה באליפויות היחידים, הזוגות והזוגות המעורבים של טורניר העיר דרזדן.<ref name="tennis&golf5"></ref> באותה שנה הוא הפסיד באליפות הבינלאומית בברלין בפעם השנייה לרודריץ' מנזל, אך זכה בזוגות בשותפות עימו.<ref name="tennis&golf6"></ref>

הוא קיבל את מדליית האימפריה הגרמנית על כך שזכה באזור האירופי בגביע דייוויס 1932.<ref name="Wistrich"></ref>

הוא עלה לראש הדירוג הגרמני החל משנת 1925 כאשר דורג 15, בשנת 1926 פרץ לעשירייה הראשונה, בשנת 1927 דורג במקום רביעי במדינה<ref name="tennis&golf2"></ref> ובשנים 1928 עד 1932 הגיע לשיאו כשדורג במקום ראשון בטניס הגרמני.<ref name="Siegman"></ref>

לאחר שנאסר עליו לשחק טניס בגלל היותו יהודי, תחילה ניסה להגיש בקשה לרישיון לשחק בפולין להיות חלק מקבוצת גביע דייוויס של פולין, אך נדחה על ידי איגוד הטניס הפולני, בעיקר כתוצאה מכך שוויתר על אזרחותו הפולנית ב-1932. הוא שינה את אזרחותו וייצג את בריטניה במשחקי המכביה ב-1935.<ref name="NYT"></ref>

לאחר שעבר לבריטניה הוא זכה בסדרת טורנירים בשנת 1933, כולל אליפויות השפלה הסקוטיות נגד אנטואן ג'נטיין,<ref name="Sydneymh"></ref>, אליפות מערב אנגליה נגד הנדריק טימר (גם גמר הזוגות)<ref name="Vaderland"></ref> ואליפות פריז נגד כריסטיאן בוסוס.<ref name="Courier-Mail2"></ref>

בשנת 1935 הוא היה בסגל הראשון בתחרות הזוגות המעורבים בטורניר בורנמות' בשילוב עם אוולין דירמן. לרוע המזל שפעת מנעה מבת זוגו להתמודד באותו יום ולכן הניצחון הוענק ליריביהם.<ref name="Nieuwsblad2"></ref> הוא הפסיד בטורניר הארו של לונדון לבני אוסטין,<ref name="Argus"></ref> ואת אליפות צרפת הפתוחה לז'אן בורוטרה.<ref name="Sydneymh2"></ref>

== מחלוקות ==
בתחילת 1931 הואשם בהפיכתו למקצוען ונאלץ להימנע מפעילות מספר חודשים<ref name="tennis&golf6"></ref> לפני שזוכה, אז התברר שהחליפו אותו באדם אחר בשם דנאל פרן<ref name="tennis&golf7"></ref>. כעבור מספר חודשים השעה אותו איחוד הטניס הגרמני לחצי שנה נוספת בגין חיובי חסות, בהתבסס על האשמות של יצרנית המחבטים האמר ושות', שטענו כי פרן ביקש תשלום בגין בחירת הציוד של האמר. אמצעי תקשורת מקומיים תייגו פעולה זו כאנטישמית ומבוימת על ידי חברת האמר. בגלל השעייתו נלקחו ממנו תאריו של פרן וגם רישיונו כטניסאי חובב. הוא סולק מנבחרת גביע דייוויס של גרמניה - גרמניה הודחה בסיבוב הראשון של גביע דייוויס ב-1931.<ref name="JTA"></ref>

ב־24 באפריל 1933 הוציא הרייכספורטפורר, שמונה זה עתה, הצהרה מטעם איגוד טניסאי הדשא הגרמני, בו נאמר כי לא ניתן לבחור אף יהודי לנבחרת הלאומית או לגביע דייוויס, וכי אין שום מועדון או עמותה יהודית או מרקסיסטית יכולה להיות מזוהה עם פדרציית הטניס הגרמנית, ובאופן ספציפי שהשחקן היהודי בשם ד"ר פרן לא ייבחר לקבוצת גביע דייוויס הגרמנית בשנת 1933.<ref name="autogenerated3">[https://books.google.com/books?id=Qpiphgls99IC&pg=PA197&dq=Daniel+Prenn+jewish&hl=en&sa=X&ved=0ahUKEwi9wO_jyIPbAhXni1QKHSn4DrwQ6AEIKTAA#v=onepage&q=Daniel%20Prenn%20jewish&f=false The International Jewish Sports Hall of Fame - Joseph M. Siegman]</ref> המלך השוודי, גוסטף החמישי, טניסאי נלהב, סעד עם הצמרת הגרמנית בקיץ 1933, ומתח ביקורת על המדיניות הגזענית החדשה. לאחר ארוחת הצהריים, המלך הקשיש שיחק משחק טניס עם פרן. זמן קצר לאחר מכן עבר פרן לבריטניה.<ref name="Siegman"></ref><ref name="Wistrich"></ref><ref name="Mandell"></ref>

הברון הגרמני גוטפריד פון קרם מחה נגד הטיפול בפרן, וכתוצאה מכך הוא עצמו הפך למטרה ונעצר באשמת הומוסקסואליות ונכלא.<ref name="timesofindia"></ref>

== חיים אישיים בבריטניה ==
לאחר שעבר לאנגליה הוא השיק חברת ציוד אודיו משלו בשנת 1935 בקנטיש טאון.<ref name="Killy"></ref> בשנים 1946–1949 היו לו חמישה פטנטים הקשורים ליציקת פלסטיק.<ref name="ipexl"></ref> החברה שלו, Truvox Engineering, נמכרה ל-Racal בשנת 1969 תמורת 1.26 מיליון דולר.<ref name="gracesguide"></ref> בשנת 1970 הקים את סלסטיון אלקטרוניקה, יצרנית רמקולים.<ref name="listofcompanies"></ref>

היו לו כמה ילדים, אוליבר שנולד ב-1939, הפך לימים לאלוף הנוער בווימבלדון, והתמודד גם בתחרות הווימבלדון העיקריות.<ref name="Wistrich"></ref> אוליבר השתלט גם על המפעל המשפחתי בשנת 1988 וניהל את המשרד מאז.<ref name="Killy"></ref><ref name="listofcompanies"></ref> בן נוסף, ג'ון אלן ניקולס, היה בעל מניות בלקוסט, וכתומך נלהב בטניס ובסקווש הוא גרם לסלסטיון להיות מעורבת במיזם מתן חסות למחבט, שהסתיים בשנת 2010.<ref name="tennisandrackets"></ref><ref name="company-director"></ref>

== הנצחה ==
בשנת 1981 נכלל דניאל פרן בהיכל התהילה של הספורט היהודי.<ref name="jewishsports"></ref>

==קישורים חיצוניים==

==הערות שוליים==

קטגוריה:אנשי עסקים בריטים
קטגוריה:שחקני טניס שולחן יהודים
קטגוריה:יהודים פולנים
קטגוריה:טניסאים יהודים
קטגוריה:טניסאים גרמנים
קטגוריה:טניסאים בריטים
קטגוריה:טניסאים פולנים
קטגוריה:ספורטאים יהודים גרמנים
קטגוריה:יהודים בריטים
קטגוריה:מהגרים מגרמניה לממלכה המאוחדת
קטגוריה:בריטים שנולדו ב-1904
קטגוריה:בריטים שנפטרו ב-1991